cyanic-selkie/wikianc huggingface dataset:
อะโพคาลิปติกา
อะโพคาลิปติกา (Apocalyptica) เป็นวงดนตรีร็อกจากฟินแลนด์ที่ประกอบด้วยเชลโลจำนวน 4 ตัว เล่นดนตรีแนวผสมผสานระหว่างดนตรีคลาสสิก กับร็อก เฮฟวีเมทัล แทรช และซิมโฟนิก มีจุดเด่นที่การนำเพลงเฮฟวีเมทัลที่มีชื่อเสียงมาเรียบเรียงใหม่ ผลงานของศิลปินที่ถูกนำมาคัฟเวอร์ เช่น เมทัลลิกา เฟธโนมอร์ เซพัลทูรา แพนเทอรา รัมสไตน์ สเลเยอร์ เดวิด โบวี
อะโพคาติปติกา ก่อตั้งในปี พ.ศ. 2536 โดยนักเชลโลสี่คนที่จบจากสถาบันดนตรีซิเบลิอุส เฮลซิงกิ ประเทศฟินแลนด์ ประกอบด้วย Eicca Toppinen, Paavo Lötjönen, Max Lilja และ Antero Manninen และออกอัลบั้มแรกในปี พ.ศ. 2539 ชื่อ Plays Metallica by Four Cellos นำเพลงของเมทัลลิกามาเรียบเรียงใหม่ และอัลบัมที่สอง พ.ศ. 2541 ชื่อ Inquisition Symphony ประกอบด้วยเพลงของเมทัลลิกา เฟธโนมอร์ เซพัลทูรา แพนเทอรา และเพลงใหม่ที่แต่งโดย Eicca Toppinen
สมาชิกในวงมีการเปลี่ยนแปลง เมื่อ Antero Manninen ออกจากวงในปี พ.ศ. 2542 และได้ Perttu Kivilaakso มาร่วมวงแทน ต่อมา Max Lilja ออกจากวงไปในปี พ.ศ. 2545 คงเหลือเชลโลในวงเพียง 3 คน (แต่ Antero Manninen อดีตสมาชิก ยังได้รับเชิญให้ร่วมแสดงคอนเสิร์ตเป็นครั้งคราว)
ในปี พ.ศ. 2546 Mikko Sirén มาร่วมวงในตำแหน่งมือกลอง และได้ประกาศชื่อเป็นสมาชิกวงอย่างเป็นทางการในปี พ.ศ. 2548
ถึงปัจจุบัน อะโพคาลิปติกา ขายผลงานได้มากกว่า 3 ล้านแผ่น
วาร์ดา
วาร์ดา (Varda) เป็นตัวละครตัวหนึ่งในปกรณัมของ เจ. อาร์. อาร์. โทลคีน ปรากฏในงานเขียนเรื่อง ซิลมาริลลิออน โดยเป็นหนึ่งในเทพีวาลิแอร์ ทรงเป็นเทพีแห่งดวงดาว และเป็นผู้ครองแสงสว่าง เป็นคู่ครองของเทพมานเว ซึ่งเป็นเทพบดีผู้เป็นใหญ่ในบรรรดาวาลาร์ทั้งปวง
วาร์ดาเป็นผู้สร้างดวงดาวประดับบนฟากฟ้าหลังจากโลกอาร์ดาตกอยู่ในความมืดมิด เพื่อให้แสงจากดวงดาวช่วยส่องสว่างแก่โลก เมื่อครั้งที่พวกเอลฟ์ตื่นขึ้นเป็นครั้งแรก จึงได้เห็นแสงดาวก่อนสิ่งอื่น และหลงรักแสงดาวนั้น พวกเอลฟ์รักใคร่เทพีวาร์ดามากกว่าวาลาร์องค์ใดๆ เรียกขานนามของนางด้วยภาษาเควนยาว่า เอเลนทาริ (Elentári) ซึ่งหมายถึง ราชินีแห่งดวงดาว บ้างก็เรียกว่า ทินทัลเล (Tintallë) ซึ่งหมายถึง ผู้จุดแสงดาว ในภาษาซินดาริน คำทั้งสองคำนี้เรียกว่า เอลเบเร็ธ (Elbereth) และ กิลโธเนียล (Gilthoniel) ตามลำดับ
ヴァラ Ainur Valar Valar (Tolkien)
Stomozoidae
Stomozoidae เป็นสกุลของยูโรคอร์ดาตาที่อยู่ในวงศ์ Aplousobranchia.
สปีชีส์ในสกุล ได้แก่:
ซีอีวีแชลเลนจ์คัพ
ซีอีวีแชลเลนจ์คัพ (CEV Challenge Cup) เป็นการแข่งขันวอลเลย์บอลชายระหว่างสโมสร ภายในทวีปยุโรป และจัดขึ้นเป็นประจำทุกปี ซึ่งอยู่ภายใต้การกำกับของสมาพันธ์วอลเลย์บอลยุโรป (ซีอีวี) เริ่มการแข่งขันครั้งแรกในฤดูกาล 1980–81 ภายใต้ชื่อ ซีอีวีคัพ (CEV Cup) ในปี ค.ศ. 2007 ได้มีการเปลี่ยนชื่อเป็น ซีอีวีแชลเลนจ์คัพ (CEV Challenge Cup)
เดอะคิลเลอส์
เดอะคิลเลอส์ (The Killers) เป็นวงร็อกอเมริกัน จากลาสเวกัส เนวาดา ก่อตั้งวงในปี 2002 ประกอบด้วยสมาชิก Brandon Flowers (ร้องนำ/คีย์บอร์ด) Mark Stoermer (มือเบส) Ronnie Vannucci (มือกลอง) David Keuning (กีตาร์)
พวกเขามีผลงานอัลบั้มแรกในปี 2004 ที่ชื่อว่า Hot Fuss มีเพลงดังอย่าง “Somebody Told Me” “Mr. Brightside” “Smile Like You Mean It” และได้ชิงรางวัลแกรมมี่จากเพลง “All These Things That I’ve Done” หลังจากนั้นปี 2006 กับผลงานชุดที่ 2 Sam’s Town มีเพลงอย่าง “When You Were​ young” "Bones" “Read My Mind” และ "For Reasons Unknown" ซึ่งเข้าชิงรางวัลมากมายรวมทั้งรางวัลแกรมมี่ หลังจากนั้นออกอัลบั้มรวมที่ชื่อ Sawdust ที่เป็นเพลงหน้าบีและเพลงหายาก เขายังคว้ารางวัล Best Band of the Year และเพลง "Tranquilize" จากอัลบั้มนี้ก็ได้รางวัล Best Track of the Year จากเวที NME Awards นิตยสารเพลงชื่อดังของอังกฤษ นอกจากนี้พวกเขายังออกซิงเกิ้ลการกุศลเพื่อผู้ติดเชื้อเอดส์ "A Great Big Sled" ในช่วงคริสต์มาสปี 2006 และ "Don't Shoot Me Santa" ในปี 2007
อัลบั้มชุดที่ 4 Day & Age แผงวันที่ 24 พฤศจิกายน ปี 2008 มีซิงเกิลแรกคือ “Human” และมีเพลงดังที่ตามมาอย่าง "Spaceman" "A Dustland Fairytail" ซึ่งเป็นเป็นเพลงกระแสใหม่แนวเวฟ แต่ยอดขายไม่ได้ไปตามเป้าเท่าไหร่ก่อนที่จะออกบัทึกการแสดงสด Live Albert Hall ออกมา
หลังจากที่พักวงไปสี่ปีสมาชิกในวงต่างออกไปทำอัลบั้มเดี่ยวอัลบั้มล่าสุด Battle Born ที่ออกมาในปี 2012 เปิดตัวด้วยเพลงแนวอินดี้ร็อก "Runaways" แล้วยังมีเพลงที่ออกมา เช่น "Miss Atomic Bomb" "Here With Me" "The Ways It Was" อัลบั้มนี้หลังจากที่วางจำหน่ายก็สามารถพุ่งไปอยู่อันดับ 1 ใน UK ทันที
ภายในปี 2013 ก็ได้ออกอัลบั้ม Direct Hits ซึ่งได้รวมเพลงฮิตจากทุกอัลบั้มโดยเรียงตามแทร็คของอัลบั้มนั้น ๆ เอาไว้ แต่ไม่มีเพลงจากอัลบั้มเก็บตกอย่าง Sawdust แต่ยังไงก็ยังมีเพลงใหม่อย่าง "Shot At The Night" และ "Just Another Girl" ซึ่งออกมารวมอยู่ในอัลบั้มนี้ ต่อมาในปี 2017 พวกเขาออกอัลบั้มที่ 5 Wonderful Wonderful ที่ขึ้นถึงอันดับที่ 1 ของชาร์ตบิลบอร์ด 200 ซิงเกิลนำของอัลบั้มนี้อย่าง "The Man" ขึ้นถึงอันดับที่ 1 ของชาร์ตบิลบอร์ด Adult Alternative Songs ในปี 2020 พวกเขาออกอัลบั้มที่ 6 Imploding the Mirage และปล่อยซิงเกิลนำ "Caution" ในเดือนมีนาคม ปีเดียวกัน อัลบั้มนี้ได้อันดับที่ 1 ของชาร์ตบิลบอร์ด Top Rock Albums และชาร์ตอัลบั้มแห่งสหราชอาณาจักร ต่อมาในเดือนกรกฎาคม 2021 พวกเขาประกาศว่าอัลบั้มที่ 7 Pressure Machine จะออกจำหน่ายในเดือนสิงหาคม ปีเดียวกัน
คอมมานด์ & คองเคอร์ 3: เคนแรธ
คอมมานด์ & คองเคอร์ 3: เคนแรธ (Command & Conquer 3: Kane's Wrath) เป็นภาคเสริมของเกม คอมมานด์ & คองเคอร์ 3: ไทบีเรียมวอร์ส พัฒนาโดย อีเอ ลอสแอนเจลิส วางจำหน่ายเวอร์ชันพีซีในที่สหรัฐอเมริกาวันที่ 24 มีนาคม 2008 เวอร์ชันพีซีในยุโรปวันที่ 28 มีนาคม 2008 และเวอร์ชัน เอกซ์บอกซ์ 360 ในวันที่ 24 มิถุนายน 2008
โหมดยุทธการยึดโลก (พีซี)
โหมดยุทธการยึดโลกเป็นเกมการรบเพื่อการควบคุมอาณาเขตและทำสงครามโลก ซึ่งต่อสู้กันในโลกที่เต็มไปด้วยไทบีเรียมในปี 2047 ซึ่งรูปแบบเกมจะเป็นแบบ ผลัดตาเดิน โดยผู้เล่นจะต้องควบคุมฝ่ายใดฝ่ายหนึ่ง ได้แก่ จีดีไอ น็อด และสคริน ซึ่งอีก 2 ฝ่ายจะเป็นคอมพิวเตอร์บังคับ ซึ่งแต่ละฝ่ายมีเป้าหมายแตกต่างกันไป
โหมดเคนส์ ชาเลนจ์ (เอกซ์บอกซ์ 360)
โหมดเคนส์ ชาเลนจ์ (Kane's Challenge) เป็นโหมดที่มีเฉพาะสำหรับเกมในเวอร์ชัน เอกซ์บอกซ์ 360 คล้ายกับ เจนเนอร์รัลส์ ชาเลนจ์ (General's Challenge) ใน คอมมานด์ & คองเคอร์: เจเนรัลส์ - ซีโร่ เอาเออร์ โดยผู้เล่นจะเลือกฝ่ายใดฝ่านหนึ่งจากเก้าฝ่าย และทำลายฝ่ายที่เหลือให้หมด
โหมดบทยุทธการ
บทยุทธการในภาคนี้ จะเป็นของฝ่ายน็อด โดยเริ่มเนื้อเรื่องตั้งแต่ คอมมานด์ & คองเคอร์: ไทบีเรียน ซัน ถึง คอมมานด์ & คองเคอร์ 3: ไทบีเรียมวอร์ส โดยแบ่งเนื้อเรื่องเป็น 3 องก์ ได้แก่ องก์ที่ 1 – กลับมารวมตัวกันใหม่ ซึ่งเป็นเนื้อเรื่องระหว่าง ไทบีเรียน ซัน ถึง ไทบีเรียมวอร์ส, องก์ที่ 2 – การขึ้นสู่อำนาจของเคน เป็นเนื้อเรื่องในช่วง ไทบีเรียมวอร์ส และองก์ที่ 3 – ฟื้นคืนชีพ เป็นเนื้อเรื่องหลังจาก ไทบีเรียมวอร์ส ซึ่งผู้เล่นจะเล่นเป็น ระบบปัญญาประดิษฐ์ชื่อ "ลีเจียน"
ฝ่ายย่อย
นอกจากในเกมคอมมานด์ & คองเคอร์ 3: ไทบีเรียม วอร์สจะมีสามฝ่ายหลักคือ กองกำลังพิทักษ์โลก, ภราดรภาพแห่งน็อดและสครินแล้ว ในเคนแรธได้เพิ่มฝ่ายย่อยไว้อย่างละ 2 ฝ่าย ซึ่งรูปแบบฝ่ายย่อยนี้ ได้เคยใช้มาแล้วในเกม คอมมานด์ & คองเคอร์: เรดอเลิร์ต, คอมมานด์ & คองเคอร์: เรดอเลิร์ต 2 และ คอมมานด์ & คองเคอร์: เจเนรัลส์ - ซีโร่ เอาเออร์ ซึ่งแต่ละฝ่ายจะมีความแตกต่างกันซึ่ง ทำให้เกิดความหลากหลายในการวางแผน และทำให้ผู้เล่นมีฝ่ายเล่นเพิ่มขึ้นจากสามเป็นเก้า
กองกำลังพิทักษ์โลก
จีดีไอ หรือ กองกำลังพิทักษ์โลก เป็นฝ่ายที่ประสานความร่วมมือของหลายๆประเทศ เพื่อต่อต้านการก่อการร้ายของ เคน และทำการทดลองเกี่ยวกับแร่ ไทบีเรียม โดยมีจุดมุ่งหมายในการควบคุมการเจริญเติบโตและเยียวยาโลกด้วยการกวาดล้างแร่ ไทบีเรียม ที่มีพิษร้ายต่อระบบชีวภาพให้หมดสิ้นไปจากโลก กองทัพจีดีไอ นั้นอุดมทั้งทรัพยากร เทคโนโลยีชั้นสูง และเครื่องมือหนัก แต่ระบบภายในแบบราชการทำให้เชื่อถือ แต่เฉพาะเทคโนโลยีที่ไว้ใจได้เท่านั้น ฝ่ายจีดีไอ ใน เคนแรธ มีการเพิ่มยูนิตใหม่ 3 ชนิด คือ แฮมเมอร์เฮด เฮลิคอปเตอร์ที่สามารถนำทหารเข้าไปแล้วยิงออกมาได้, สลิงช็อต ยานโฮเวอร์คราฟ ติดตั้งปืนต้านอากาศขนาดหนัก และ MARV หรือ รถถังแมมม็อธหุ้มเกราะ ที่ติดตั้งปืนใหญ่ยิงคลื่นเสียง และสามารถนำทหารประจำการได้ 4 หน่วย นอกจากนี้ยังสามารถทำลายไทบีเรียมได้ และด้วยขนาดของมันทำให้สามารถบดขยี้ยูนิตทุกตัวไม่เว้นแม้รถถังแมมม็อธให้แบนได้
เป็นกองทหารระดับหัวกะทิชั้นแนวหน้า ขึ้นชื่อเรื่องความโหดเหี้ยมในสนามรบและแฝงตัวอย่างเงียบๆในยามที่ไม่มีภารกิจ สตีลทัลลอน ยอมรับเทคโนโลยีที่ยังมีความเสี่ยงอยู่ได้ในระดับหนึ่ง เพื่อให้มียุทโธปกรณ์เพียงพอต่อกองทหาร และความได้เปรียบเหนือสนามรบเป็นครั้งคราว มียูนิตที่เคยรบในสงครามไทบีเรียมครั้งที่สองเช่น ไททัน, วูฟเวอร์รีน, บิฮิม็อธ, รถเก็บเกี่ยวหนักที่ติดบังเกอร์ และวิศวกรติดปืนพก แต่จุดอ่อนของฝ่าย สตีลทัลลอนคือ พลทหารราบจะไม่มี สไนท์เปอร์ โซนทรูปเปอร์ และ คอมมานโด ทำให้ สตีลทัลลอน มีการเคลื่อนที่ เชื่องช้า ถ้าเทียบกับ จีดีไอ หรือ ZOCOM แต่จุดแข็งของฝ่าย สตีลทัลลอน คือมีเกราะและพลังทำลายสูงกว่ามาก
ชื่อย่อจาก Zone Operations Command แปลว่า หน่วยปฏิบัติการณ์ในโซน เป็นกองกำลังทำงานอยู่ในโซนสีแดงบนโลก ห่อหุ้มตัวเองด้วยเกราะหนักเพื่อต้านทานพิษของแร่ ไทบีเรียม และพึ่งพาอาวุธเทคโนโลยีคลื่นเสียงแรงสูง ในสนามรบ พวกเขาจะซ่อนตัวตามบังเกอร์และต้านทานการบุกจู่โจมอย่างรุนแรงได้ และสวนกลับด้วยอำนาจการยิงที่รุนแรงมหาศาลพอๆกัน เช่น หน่วยทหาร โซนเรดเดอร์ ใช้ปืนคลื่นเสียงแทนปืนกล, โซนแชทเตอร์เรอร์ ยานโฮเวอร์คราฟติดตั้งปืนคลื่นเสียงขนาดหนัก และมีการอัพเกรดยูนิตเก่า เช่น เครื่องบินรบออร์ก้า อัพเกรดติดตั้งจรวดคลื่นเสียงได้ รถเก็บแร่ติดจรวดต่อต้านยานพาหนะ และทหารราบของฝ่ายนี้จะสามารถอัพเกรดเกราะป้องกันไทบีเรียมได้
ภราดรภาพแห่งน็อด
ภายใต้บัญชาของ ภราดามาร์ซิออน ถือเป็นที่เกรงกลัวเป็นอย่างมากเนื่องจากความก้าวร้าวและรวดเร็วในการปฏิบัติการจนถึงขั้นที่แทบจะไม่มีใครรอดชีวิตหากต้องทำศึกด้วย เนื่องจากเป็นกลุ่มที่ยึดติดในศาสนาแห่ง น็อด อย่างลึกซึ้ง ทำให้พวกเขาปฏิเสธที่จะใช้วิธีการพรางตัวและ"เครื่องจักรที่ไร้วิญญาณ"ในการ ต่อสู้ ยกเว้นหุ่นรบเพียวริไฟเออร์ ที่แต่ละตัวผ่านการอวยพรจากหลวงพ่อของกลุ่ม ก่อนนำมาใช้ในสนามรบ แบล็คแฮนด์ ยังยึดถือเรื่อง "ไฟแห่งการชำระล้าง" ที่ใช้ในกองกำลังหลักด้วย หน้าที่แต่เดิมของกลุ่ม แบล็คแฮนด์ เปรียบได้เสมือนตำรวจแห่งศาสนา แต่ในที่สุดพวกเขาก็สังเกตได้ว่าขอบเขตของภารกิจนั้น ได้ขยายไปอย่างมากทั้งเผยแผ่ศาสนา จนไปถึงปกป้องเหล่าผู้นำเช่น เคน จนกระทั่งภราดามาร์ซิออนแยกตัวจาก น็อด หลังสิ้นสงครามไทบีเรียมครั้งที่สอง เพื่อก่อตั้งกลุ่ม แบล็คแฮนด์ใหม่ โดยมีตัวเองเป็นผู้นำกึ่งพระเจ้า
เป็นกองกำลังไซบอร์กติดอาวุธหนัก และชอบใช้กลยุทธที่วางแผนมาเป็นอย่างดีในการเข้าโจมตีแบบซึ่งๆหน้า รวมถึงการใช้ระเบิด EMP และระเบิด ไทบีเรียม อย่างระวัดระวัง ทำให้กลุ่มนี้เป็นกองกำลังหนักที่น่าเกรงกลัวด้วยอาวุธที่รุนแรงและความฉลาดรอบคอบในการใช้ยุทธวิธี
สคริน
สิ่งมีชีวิตนอกโลก ถูกเปิดเผยเมื่อการระเบิดครั้งใหญ่ของ น็อด ที่ต้องการปลุกระบบการรุกรานเพื่อรับการโจมตีในการทำลายดวงดาว โดยมีระบบการทำงานด้วยเครื่องมือ อชีวะวิทยาศาสตร์อันเป็นเอกลักษณ์ของชาวต่างดาว พร้อมทั้งมายังโลกเพื่อที่จะมาเก็บเกี่ยวไทบีเรียมที่เติบโตโลกมนุษย์ ยูนิตใหม่ๆที่เพิ่มเข้ามาเช่น แม็คคาพีท ตะขาบเลื้อยมรณะ, ราเวนเกอร์ ทหารที่ยิงผลึกไทบีเรียมโจมตีเป้าหมายและเฮ็กซะพ็อต
ได้ละทิ้งการสะกดจิตและการรบทางอากาศ รวมไปถึงยานรบสตอร์มไรเดอร์ แล้วไปเน้นการโจมตีทางบกที่หนักหน่วงด้วยอาวุธผลึกและลำแสงแปลงสภาพที่ใช้ ไทบีเรียม เป็นฐาน มียูนิตเช่น ราเวนเกอร์ ทหารที่ยิงผลึก ไทบีเรียม โจมตีเป้าหมาย, หน่วยเก็บแร่มีโล่สนามพลัง โดยฝ่ายนี้เน้นโจมตีที่หนักหน่วง
นั้นจะเน้นไปที่ความรวดเร็ว ความคล่องแคล่ว และความยืดหยุ่นในการเข้าต่อตี ไม่นิยมความโหดเหี้ยมของความบ้ากำลังแต่จะใช้กลยุทธที่มีชั้นเชิงในการหลอกล่อให้ศัตรูเข้ามาในพื้นที่ที่ พวกนี้ได้เปรียบในการต่อสู้ ทราเวลเลอร์-59 นิยมใช้การสะกดจิตและเทคโนโลยีเทลเพอร์ทเป็นหลักซึ่ง ชดเชยได้อย่างดีกับกำลังการโจมตีที่หายไปเพื่อแลกกับ การควบคุมติตใจ
เนื้อเรื่อง
ในเคนแรธได้แบ่งเนื้อเรื่องเป็น 3 ตอน ได้แก่ องก์ที่ 1 – กลับมารวมตัวกันใหม่, องก์ที่ 2 – การขึ้นสู่อำนาจของเคน และ องก์ที่ 3 – ฟื้นคืนชีพ
ในองก์ที่ 1 ย้อนไปหลังจาก สงครามไทบีเรียมครั้งที่สอง จบลงในปี 2034 นายพลแมคนีลและทหารฝ่ายจีดีไอต่างฉลองชัย ที่ภราดรภาพแห่งน็อดล่มสลาย และเชื่อว่าเคนได้ตายไปแล้ว แต่ว่าเคนยังมีชีวิตอยู่ ซึ่งได้หลบภัยอยู่ในใต้ดิน โดยมีบาดแผลที่หน้าจึงทำให้เคนต้องใส่หน้ากาก เคนโกรธแค้นที่ทุกคนในภราดรภาพต่างก็หนีไปหมด ทำให้ภราดรภาพเหลือแต่เพียงผู้เล่นกับเคนเท่านั้น จากนั้น เคนจึงได้สั่งการผู้เล่นให้ทำการขับไล่จีดีไอที่เมืองริโอ หลังจากภารกิจสำเร็จ เคนบอกกับผู้เล่นว่า น็อดขณะนี้ยังอ่อนแออยู่ ฉะนั้น เคนจึงได้เลือก ภราดามาร์ซิออน ซึ่งเป็นผู้นำคนใหม่ของกลุ่ม แบล็คแฮนด์ ซึ่งจะมาเป็นกำลังสำคัญในการสร้างภราดรภาพขึ้นมาใหม่ โดยหลังจากผู้เล่นจับ ภราดามาร์ซิออนได้แล้ว เคนจึงชักจูงมาร์ซิออนให้เข้าร่วม และได้ถอดหน้ากากเพื่อแสดงหน้าที่แท้จริง หลังจากนั้น เคนได้สั่งผู้เล่นให้ไปทำลาย สถานีวิจัยไทบีเรียมเหลว ที่ออสเตรเลีย เพื่อแสดงให้เห็นว่าน็อดได้กลับมาแล้ว จากนั้นผู้เล่นได้ถูกเคนทำให้หลับไปจนกว่าจะถึงเวลา
องก์ที่ 2 ในปี 2046 ก่อนเกิดสงครามไทบีเรียมครั้งที่สาม ลีเจียน ได้ตื่นขึ้น พบกับโลกที่เปลี่ยนไป และพบกับ อับเบส อเล็กซ่า โควัค แล้วเคนได้สั่งให้ ลีเจียน ไปโยฮันเนสเบิร์ก เพื่อยึดเครือข่ายปืนใหญ่ไอออนของจีดีไอ เพื่อที่จะทำให้ปืนใหญ่ใช้การไม่ได้ หลังจากนั้น ได้มีการประชุมพลังงานประจำปี โดยจัดที่สถานีอวกาศ ฟิลาเดลเพีย โดยมีผู้นำของจีดีไอหลายคนไป แต่มีอยู่คนหนึ่งซึ่งเคนต้องการให้อยู่บนโลกก็คือ เรดมอนด์ บอยล์ ปลัดกระทรวงการคลัง ซึ่งเคนต้องการให้เขา เป็นผู้นำจีดีไอ หลังจากที่ผู้เล่นได้ทำลายคลังอาวุธของจีดีไอแล้ว เคนจึงได้กดปุ่มยิงจรวดนิวเคลียร์ใส่ ฟิลาเดลเฟีย หลังจากนั้นเคนก็ได้สั่ง ลีเจียน ให้ไปจับตัว ดร.จีเราด์ ที่สถานีวิจัยของเขา หลังจากเสร็จภารกิจแล้ว อเล็กซ่า คิดว่า นายพล คิลเลียน กาตาร์ นั้นในอนาคต เธอจะเป็นคนที่ทรยศต่อเคน อเล็กซ่า จึงสั่งให้ ลีเจียน ปลอมเป็นกองทัพของคิลเลียน ไปโจมตีที่วิหารไพร์ม และขโมยแพลนสนามพลังไอออน ด้วย หลังจากนั้น เรดมอนด์ บอยด์ ผู้อำนวยการของจีดีไอ ได้สั่งโจมตีวิหารไพร์มด้วยการยิงปืนใหญ่ไอออน จึงทำให้ไทบีเรียมเหลวที่อยู่ในชั้นใต้ดินของวิหาร เกิดระเบิดรุนแรง อเล็กซ่า ไม่เชื่อว่าเคนตายแล้ว แต่แล้วเคนก็ได้ปรากฏบนหน้าจอ บอกอเล็กซ่าว่า นายพลคิลเลียนไม่มีความศรัทธาในภราดรภาพ เธอควรได้รับการลงโทษ ในการทรยศครั้งนี้ จากนั้นเคนได้สั่ง ลีเจียน ให้ไปขโมย ทาซิตัส มาจากจีดีไอ ในระหว่างทำภารกิจอยู่นั้น อเล็กซ่า ได้ป้อนไวรัสลงไปใน ลีเจียน เพราะเธอไม่ยอมให้เกิดยุดเครื่องจักรครองโลก แต่เคนได้ปรากฏตัว และทำการกู้ข้อมูล ลีเจียน แต่ไม่สำเร็จ อเล็กซ่าได้บอกกับเคนว่า เธอเป็นคนที่โจมตีวิหารไพร์ม เคนจึงสั่งให้สอบสวน แต่เธอก็ชักปืนพกยิงฆ่าตัวตาย และลีเจียนก็ดับไป
องก์ที่ 3 ลีเจียนตื่นขึ้นมาอีกครั้ง ในปี 2052 ซึ่งสงครามไทบีเรียมครั้งที่สามได้จบลงแล้ว ซึ่งตอนนี้เคนได้บอกถึงกองกำลังไซบอร์กที่ซ่อนตัวอยู่ในโซนสีแดงของรัสเซียและเอเซียตะวันออกเฉียงใต้ ซึ่งชื่อว่า มาร์คออฟเคน หลังจากได้กองทัพมาร์คออฟเคนแล้ว เคนรู้สึกโกรธเคืองที่ จีดีไอเอาทาซิตัสไปทดลองจน ไม่เสถียร เคนจึงสั่งให้ลีเจียน นำทาซิตัสกลับมาอย่างเร็ว โดยอยู่ที่สถานีวิจัยบนเทือกเขาร็อกกี้ หลังนำกลับมาได้แล้ว เคนจึงเอาทาซิตัสเข้ากับลีเจียน และในตอนจบของภาพยนตร์ก็ย้อนกลับมาที่วิดีโอแนะนำในโหมดบทยุทธการของฝ่ายสคริน ใน คอมมานด์ & คองเคอร์ 3: ไทบีเรียมวอร์ส
การตอบรับ
คะแนนเฉลี่ยของภาคเสริมนี้ คือ เว็บไซค์ Metacritic 77% และ เว็บไซค์ GameRankings 78%
อุทยานธรณีแห่งชาติจางเย่
อุทยานธรณีแห่งชาติเมืองจางเย่ ตั้งอยู่ระหว่างเขตปกครองตนเองชนชาติยู่กู้ ซู่หนานและเทศมณฑลหลินเสอในเมืองจางเย่ มณฑลกานซู่ ประเทศจีน อุทยานแห่งนี้ครอบคลุมพื้นที่กว่า 322 km2 พื้นที่นี้ถูกจัดตั้งเป็นอุทยานธรณีระดับจังหวัด ในวันที่ 27 ธันวาคม 2548 ต่อมาได้รับการแต่งตั้งให้เป็น "อุทยานธรณีแห่งชาติเมืองจางเย่" (Zhangye National Geopark) โดยกระทรวงทรัพยากรและที่ดินในวันที่ 16 มิถุนายน 2559 สถานที่แห่งนี้เริ่มเป็นที่รู้จักเนื่องจากมีการก่อตัวของหินที่มีสีสันสวยงาม และได้รับการโหวตจากสื่อมวลชนจีนว่าเป็นสถานที่ที่สวยงามแห่งหนึ่งในประเทศจีน
ที่ตั้ง
อุทยานแห่งนี้ตั้งอยู่ทางตอนเหนือของของเทือกเขาฉีเหลียง(Qilian Mountains) ในระหว่างเขตปกครองตนเองชนชาติยู่กู้ ซู่หนานและเทศมณฑลหลินเสอ เมืองจางเย่ มณฑลกานซู่ โดยพื้นที่หลักของอุทยานแห่งนี้อยู่ในเขตเมือง Kangle และ Baiyin
ภูมิประเทศ
อุทยานแห่งนี้เป็นที่รู้จักในชื่อ "เขาสายรุ้งตันเสีย" ซึ่งเรียกตามแนวเขาสูงที่มีลวดลายเป็นริ้วสีธรรมชาติสีสดใส ซึ่งสีเหล่านี้มาจากสีของหินทรายและแร่ธาตุต่างๆ ที่เกิดขึ้นจากการเคลื่อนตัวของเปลือกโลกเมื่อ 24 ล้านปีก่อนประกอบกับการที่โดน ลม และฝนกัดเซาะเป็นเวลานับพันปีจนทำให้มันมีลวดลายเรียงตัวกันเป็นชั้นเหมือนเค้ก
สื่อและการท่องเที่ยว
ในปี พ.ศ. 2548 ภาพของอุทยานแห่งนี้ได้รับการโหวตจากสำนักข่าวรายใหญ่กว่า 34 สำนักว่าเป็นหนึ่งในสถานที่ๆสวยงามที่สุดแห่งหนึ่งในประเทศจีน
ในปี พ.ศ. 2552 นิตยสารCNG ของจีนนั้นได้เลือกอุทยานแห่งนี้เป็นหนึ่งใน 6 สถานที่มีภูมิประเทศสวยที่สุดในประเทศจีน
สถานที่แห่งนี้ได้กลายเป็นสถานที่ท่องเที่ยวชั้นนำของเมืองจางเย่ และได้มีการสร้างทางเดินเพื่อให้นักท่องเที่ยวสามารถเดินชมลายหินได้อีกด้วย ในปี 2557 ได้มีการลงทุนกว่า 100 หยวนเพื่อเพิ่มและปรับปรุงสิ่งอำนวยความสะดวกในอุทยาน
วิลเลียม หลี่
วิลเลียม หลี่ หรือ หลี่ ปิน (เกิดเมื่อวันที่ 9 สิงหาคม ค.ศ. 1974) เป็นนักบริหารธุรกิจและผู้ประกอบการชาวจีน ผู้ก่อตั้งและกรรมการผู้จัดการผู้ผลิตรถพลังงานไฟฟ้านีโอ เขาเป็นที่รู้จักในฐานะ "อีลอน มัสก์ แห่งเมืองจีน" ในเดือนกุมภาพันธ์ ค.ศ. 2019 ฟอบส์คาดการณ์ว่ามูลค่าทรัพย์สินสุทธิของหลี่จะอยู่ที่ 1.4 พันล้านเหรียญสหรัฐ หลี่ได้ร่วมก่อตั้งและลงทุนในบริษัทกว่า 40 แห่งในอุตสาหกรรมอินเทอร์เน็ตและยานยนต์
ชีวิตช่วงต้นและการศึกษา
หลี่เกิดในปี ค.ศ. 1974 ที่มณฑลอานฮุยในฟาร์มโคนม เขาได้ทำงานและเข้าโรงเรียน ตั้งแต่อายุ 7 ขวบ เขาและครอบครัวของเขาเก็บเงินเพื่อที่หลี่จะได้เข้าเรียนมหาวิทยาลัย หลี่เข้าเรียนที่มหาวิทยาลัยปักกิ่งซึ่งเขาได้รับปริญญาตรีด้านสังคมวิทยาและวิชาโทด้านกฎหมาย
บิตออโตโฮลดิงส์ลิมิเต็ด
บิตออโตโฮลดิงส์ลิมิเต็ด ได้รับการก่อตั้งขึ้นโดยหลี่ในปี ค.ศ. 2000 ซึ่งเป็นบริษัทหลักแห่งแรกของหลี่ที่เขาดำรงตำแหน่งกรรมการผู้จัดการและประธาน แล้วเขาก็ได้ขายบริษัทนี้ในปี ค.ศ. 2013
นีโอ
ในเดือนพฤศจิกายนปี ค.ศ. 2014 หลี่ได้ก่อตั้งนีโอ ซึ่งผลิตรถพลังงานไฟฟ้าแบบหรูที่ต้องการเจาะเข้าสู่อุตสาหกรรมยานยนต์ขนาดใหญ่ของจีน หลังจากที่บริษัทเปิดตัว บริษัทอื่น ๆ อีกมากได้ร่วมลงทุนอย่างโดดเด่นเป็นส่วนใหญ่ซึ่งรวมถึง เทนเซ็นต์, เทมาเส็ก, ไป่ตู้, เลอโนโว และทีพีจี ภายในปี ค.ศ. 2016 นีโอมีมูลค่าทรัพย์สินเกือบหนึ่งพันล้านจากหุ้นส่วน และต่อมาในปีดังกล่าวบริษัทได้เปิดตัวนีโอ อีพี 9 ซึ่งเป็นคูเปสองประตู โดยใช้เวลาการพัฒนาเกือบ 18 เดือน
ในการสัมภาษณ์กับรายการ 60 มินิทส์ ปี ค.ศ. 2019 หลี่เผยว่าได้ผลิตนีโอ 10,000 คันในปี ค.ศ. 2017 และ 14,000 คันในปี ค.ศ. 2018 หลี่ยังกล่าวอีกว่าบริษัทหวังที่จะนำส่ง 20,000 คันขึ้นไปในปี ค.ศ. 2019
ในปี ค.ศ. 2018 บริษัทได้เปิดตัวที่ตลาดหลักทรัพย์นิวยอร์กพร้อมกับการสั่นกระดิ่งของหลี่
ประเทศมอลตา
มอลตา (Malta) หรือชื่อทางการคือ สาธารณรัฐมอลตา (Repubblika ta' Malta) เป็นประเทศที่เป็นเกาะขนาดเล็กสองเกาะในทะเลเมดิเตอร์เรเนียน แต่มีประชากรหนาแน่น (1,262 คน ต่อตารางกิโลเมตร) มีประชากรทั้งหมดประมาณ 475,000 (พฤษภาคม พ.ศ. 2561) คน เมืองหลวงชื่อเมืองวัลเลตตา (Valletta)
ที่ตั้งอยู่ทางตอนใต้ของยุโรป ถัดลงมาจากตอนใต้ของประเทศอิตาลี นับเป็นประเทศที่มีประวัติศาสตร์อันยาวนานแห่งหนึ่งในยุโรป มีผู้มาครอบครองและถูกแย่งชิงนับครั้งไม่ถ้วนในอดีต
ประวัติศาสตร์
มอลตาเป็นอาณานิคมของอังกฤษมาตั้งแต่ปี 2344 และได้รับเอกราชเมื่อวันที่ 21 กันยายน 2507 โดยได้รับความช่วยเหลือด้านการป้องกันประเทศและการเงินตามข้อตกลงที่มีกับอังกฤษเป็นระยะเวลา 10 ปี มอลตาเข้าเป็นสมาชิกสหประชาชาติ เมื่อวันที่ 1 ธันวาคม 2507 และยังอยู่ในเครือจักรภพอังกฤษ อย่างไรก็ดี ในช่วงสงครามเย็น มอลตามีรัฐบาลที่มาจากพรรคแรงงาน นำโดยนาย Dom Mintroff ซึ่งมีแนวทางสังคมนิยม-ชาตินิยม จึงดำเนินนโยบายด้านต่างประเทศที่ไม่ฝักใฝ่ฝ่ายใด (non-alignment) อย่างจริงจัง และได้ขอยกเลิกความตกลงที่ทำไว้กับอังกฤษฉบับปี 2507 และปี 2515 โดยขอทำความตกลงฉบับใหม่ซึ่งมีเนื้อหาที่จะรักษาอธิปไตยของประเทศและเพื่อเป็นหลักประกันว่า มอลตาจะได้รับประโยชน์ทางเศรษฐกิจอย่างเต็มที่จากการที่มีฐานทัพนาโตประจำอยู่ในมอลตา ความตกลงฉบับใหม่มีระยะเวลา 7 ปี (ปี 2515-2522) สาระสำคัญโดยสรุปคืออังกฤษต้องจ่ายค่าเช่าในการคงฐานทัพในมอลตา 14 ล้านปอนด์ต่อปี ต่อมา ในเดือนมีนาคม 2522 รัฐบาลมอลตาได้ขอยกเลิกการต่อสัญญาให้เช่าพื้นที่สำหรับเป็นฐานทัพ ทำให้กองกำลังอังกฤษต้องถอนกำลังออกจากมอลตาตั้งแต่นั้นมา
นอกจากนี้ รัฐบาลมอลตายังมีความตกลงว่าด้วยความร่วมมือทางด้านวัฒนธรรม เศรษฐกิจและการค้ากับหลายประเทศ อาทิ สหรัฐอเมริกา อิตาลี สหภาพโซเวียต จีน กลุ่มประเทศในยุโรปตะวันออก ลิเบีย ตูนิเซีย และตกลงรับความช่วยเหลือด้านวิชาการจากประเทศต่าง ๆ โดยเฉพาะลิเบีย อีกทั้งได้ลงนามในความตกลงรับรองความเป็นกลางและการร่วมมือทางการค้ากับประเทศต่าง ๆ ผลของการดำเนินนโยบายด้านต่างประเทศที่ไม่ฝักใฝ่ฝ่ายใดอย่างจริงจังทำให้ในปี 2524 สหภาพโซเวียตและอิตาลีได้ตกลงรับรองความเป็นกลางของมอลตา โดยเฉพาะอิตาลี ได้ให้ความช่วยเหลือด้านวิชาการและการเงินแก่มอลตาเป็นระยะเวลา 5 ปี นอกจากนั้น มอลตายังมีความตกลงร่วมกับประชาคมเศรษฐกิจยุโรป ในปี 2513 ซึ่งได้ต่ออายุความตกลงมาจนถึงปัจจุบันในเวทีระหว่างประเทศ ปัจจุบัน มอลตาเป็นสมาชิกองค์การระหว่างประเทศที่สำคัญหลายองค์การ อาทิ สหประชาชาติ กลุ่ม 77 IAEA OSCE UNCTAD UNESCO เป็นต้น
มอลตาได้ถอนตัวจากการเป็นสมาชิกกลุ่มไม่ฝักใฝ่ฝ่ายใด (NAM) ตั้งแต่เข้าร่วมเป็นสมาชิกสหภาพยุโรปเมื่อวันที่ 14 พฤษภาคม 2547 มอลต้าได้เพิ่มบทบาทของตนเองในนโยบาย EU-Mediterranean ซึ่งเกี่ยวกับความสัมพันธ์ด้าน การเมือง เศรษฐกิจ และสังคม ระหว่างประเทศสมาชิกสหภาพยุโรปและกลุ่มประเทศอื่น ๆ มีประเทศโมรอโค อัลจีเรีย ตูนิเซีย อียิป อิสราเอล ปาเลสไตน์ จอร์แดน เลบานอน ซีเรีย และตุรกี
การเมือง
มอลตา เข้าเป็นสมาชิกสหภาพยุโรป เมื่อวันที่ 1 พฤษภาคม พ.ศ. 2547
ภูมิศาสตร์
พื้นที่เป็นเกาะที่เกิดจากหินภูเขาไฟ บริเวณชายฝั่งเป็นโขดหินเกือบทั้งหมด
พรรคสุวรรณภูมิ
พรรคสุวรรณภูมิ เป็นพรรคการเมืองไทย ก่อตั้งโดย ร.ต.อ. นิติภูมิ นวรัตน์ ได้รับการรับรองจาก กกต. เมื่อวันที่ 8 กันยายน พ.ศ. 2551 ในระยะแรก มีข่าวว่าพรรคสุวรรณภูมิต่อตั้งเพื่อรองรับ ส.ส. กลุ่มเพื่อนเนวิน จากพรรคพลังประชาชน หากถูกตัดสินยุบพรรคเพื่องจากคดียุบพรรคการเมือง พ.ศ. 2551 แต่ ร.ต.อ.นิติภูมิ นวรัตน์ หัวหน้าพรรคสุวรรณภูมิ ปฏิเสธว่าไม่เป็นความจริง
ต่อมาในเดือนตุลาคม พ.ศ. 2552 ร.ต.อ.นิติภูมิ นวรัตน์ ได้ขอลาออกจากตำแหน่งหัวหน้าพรรค และที่ประชุมคณะกรรมการบริหารพรรค มีมติให้เลิกพรรคสุวรรณภูมิ เมื่อวันที่ 7 ตุลาคม พ.ศ. 2552
การเลือกตั้งผู้ว่าราชการกรุงเทพมหานคร
ในการเลือกตั้งผู้ว่าราชการกรุงเทพมหานคร พ.ศ. 2552 พรรคสุวรรณภูมิ ได้ส่งผู้สมัครรับเลือกตั้ง คือ เอธัส มนต์เสรีนุสรณ์ หมายเลข 14 แต่ได้รับคะแนนเพียง 4,117 คะแนน เป็นลำดับที่ 7 ไม่ได้รับเลือกตั้ง
เอกเทศสัญญา
เอกเทศสัญญา (specific contract), หนี้เอกเทศ (specific obligation) หรือ สัญญามีชื่อ (nominated contract) เป็นศัพท์กฎหมาย หมายถึง หนี้หรือสัญญาประเภทที่กฎหมายขนานนามให้เป็นพิเศษ เพื่อวางกฎเกณฑ์ที่เกี่ยวข้องเป็นการเอกเทศ ดังนั้น หนี้หรือสัญญาทั่วไปที่ไม่ปรากฏชื่อตามกฎหมาย จึงได้ชื่อว่า "สัญญาไม่มีชื่อ" (innominate contract) หรือ "หนี้สามัญ" (general obligation)
โดยปกติแล้ว กฎหมายจะวางบทบัญญัติครอบคลุมสัญญาและหนี้เป็นการทั่วไปก่อน เรียกบทบัญญัตินี้ว่า "บททั่วไป" ซึ่งจะใช้บังคับแก่ทุกกรณี และวางหลักเฉพาะเจาะจงสำหรับเรื่องพิเศษบางประเภท เรียกบทบัญญัตินี้ว่า "บทพิเศษ" ซึ่งต้องนำมาใช้ก่อนบททั่วไป เมื่อไม่มีบทพิเศษบัญญัติไว้จึงค่อยยกบททั่วไปมาใช้ เช่น ตามกฎหมายไทย ซื้อขายเป็นเอกเทศสัญญาที่มีบทบัญญัติกำหนดความสัมพันธ์ของคู่กรณีไว้เป็นบทพิเศษ แต่ไม่ได้กำหนดเรื่องการเกิดและการสิ้นสุดลงของสัญญา จึงต้องยกบททั่วไปที่เกี่ยวข้องมาใช้
เอกเทศสัญญาและหนี้เอกเทศนั้นเป็นบทบัญญัติจำพวกบทพิเศษ ส่วนสัญญาไม่มีชื่อและหนี้ทั่วไปคือสัญญาและหนี้ตามบททั่วไปนั่นเอง และเอกเทศสัญญาหรือหนี้เอกเทศจะมีประเภทใดบ้างนั้น ขึ้นอยู่กฎหมายของแต่ละประเทศ
ประมวลกฎหมายแพ่งและพาณิชย์
ประมวลกฎหมายแพ่งและพาณิชย์ กำหนดประเภทของเอกเทศสัญญาไว้ในบรรพ 3 เอกเทศสัญญา ดังต่อไปนี้
กฎหมายอื่น ๆ
<!--
[[germany|🇩🇪]] ประเทศเยอรมัน
เบือร์แกร์ลิชส์เกเซทซ์บุค (Bürgerliches Gesetzbuch) หรือประมวลกฎหมายแพ่งเยอรมัน กำหนดประเภทของหนี้เอกเทศไว้ใน บรรพ 2 หนี้, ภาค 8 หนี้เฉพาะอย่าง ดังต่อไปนี้
-->
ยู ซาซาฮาระ
ยู ซาซาฮาระ (, 30 เมษายน – ) เป็น นักพากย์หญิงชาวญี่ปุ่น เกิดในจังหวัดคุมาโมโตะ อยู่สังกัดไอแอมเอนเทอร์ไพรซ์
มิจฉาวาณิชา
คือ การค้าขายที่ผิด หรือไม่ชอบธรรม หมายถึง บุคคลไม่ควรค้าขาย สิ่งเหล่านี้ ซึ่งถือว่าเป็นอันตรายต่อเพื่อนมนุษย์ต่อสัตว์และต่อสภาพแวดล้อม ประกอบด้วย
Polycitoridae
Polycitoridae เป็นสกุลของยูโรคอร์ดาตาที่อยู่ในวงศ์ Aplousobranchia.
สปีชีส์ในสกุล ได้แก่:
รายชื่อประเทศเรียงตามความยาวของทางด่วน
ด้านล่างนี้เป็น รายชื่อประเทศเรียงตามความยาวของทางด่วน โดยเป็นข้อมูลจาก เดอะเวิลด์แฟกต์บุ๊ก
เส้นเมริเดียนที่ 118 องศาตะวันตก
เส้นเมริเดียนที่ 118 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 118 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 62 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 118 องศาตะวันตกลากผ่านพื้นที่ดังนี้:
รายชื่อธงในประเทศยูโกสลาเวีย
รายการต่อไปนี้เป็นรายการเกี่ยวกับธงต่างๆที่มีการใช้หรือเคยใช้โดยประเทศยูโกสลาเวีย
การจัดประมวล
ในทางภาษาศาสตร์ การจัดประมวล (codification) คือกระบวนการคัดเลือก พัฒนา และวาง (กำหนด) ต้นแบบสำหรับการใช้ภาษามาตรฐาน
ในบางประเทศ การจัดประมวลดังกล่าวกระทำโดยหน่วยงานที่รัฐเป็นผู้จัดตั้ง เช่น บัณฑิตยสถานฝรั่งเศส การจัดประมวลมักเกิดขึ้นเนื่องจากการประดิษฐ์คิดค้นใหม่ ๆ การเปลี่ยนแปลงค่านิยม หรืออิทธิพลทางวัฒนธรรมอื่น ๆ หลังกระบวนการปลดปล่อยอาณานิคมให้มีเอกราช รัฐหลายรัฐในแอฟริกาต้องตัดสินใจว่าพวกเขาจะรักษาภาษาเจ้าอาณานิคมไว้หรือจะเลือกภาษาพื้นเมืองภาษาหนึ่ง (หรือมากกว่าหนึ่ง) ขึ้นมาเป็นภาษาทางการ ซึ่งทำให้การวางแผนภาษากลายเป็นสิ่งจำเป็น
การจัดประมวลจะประสบความสำเร็จหรือไม่นั้นขึ้นอยู่กับการยอมรับของประชากร รวมทั้งรูปแบบการดำเนินการของรัฐบาล เช่น การส่งเสริมเกียรติภูมิ การเผยแพร่ หรือการสอนบรรทัดฐานที่ผ่านการประมวลแล้วในสถานศึกษาและหลักสูตรภาษา เป็นต้น
นกสีชมพูสวน
นกสีชมพูสวน (Scarlet-backed Flowerpecker) เป็นนกขนาดเล็ก ความยาว (ปลายปากถึงหาง) ประมาณ 9 เซนติเมตร มีเสียงร้อง แหลมสูง และ สั้น บางครั้งฟังเหมือน เสียงร้องคำว่า ดิ๊กๆ ตามลำตัวมีสามสี ถ้าเป็นตัวผู้จะสังเกตได้ง่าย จากสีที่กลางหลัง เพราะเป็นแถบยาวสีแดง ส่วนด้านท้องจะเป็นสีขาว และข้าง ๆ เป็นสีดำ - น้ำตาล ส่วนตัวเมียมีสีอ่อนกว่า และแถบสีแดงด้านหลังจะสั้นกว่า มีอยู่บริเวณโคนหางเท่านั้น นกชนิดนี้มีลักษณะ ป้อม และหางสั้น วัยเด็ก (Juvenile) ยังไม่มีสีแดงที่ด้านหลัง และสีอ่อนกว่าวัยโตสามารถพบเห็นได้ง่ายในประเทศไทย
ลักษณะ
นกสีชมพูสวนเป็นนกขนาดเล็กหางสั้น ยาว 9 ซม. หนัก 7 -8 กรัม สองเพศมีลักษณะต่างกัน ตัวผู้มีหน้า ปีก และหางสีน้ำเงินเข้ม มีแถบกว้างสีแดงสดจากกระหม่อมถึงหางส่วนบน ตัวเมียส่วนใหญ่มีสีเขียวมะกอก หางสีดำ และมีสีแดงบริเวณโคนหางและตะโพก ทั้งสองเพศมีด้านล่างสีครีม ตาและขาสีดำ ปากโค้งสีเทาเข้ม นกวัยอ่อนมีสีคล้ายตัวเมียแต่มีปากสีส้มและไม่มีสีแดงที่ตะโพก
เรียวเฮ ไซงัง
ผลงาน
ผลงานการ์ตูนที่เรียวเฮ ไซงัง สร้างสรรค์เอาไว้ มีดังต่อไปนี้
ผลงานที่ได้รับการดัดแปลง
ซังโจเมะโนะยูฮิ (Sanchōme no yūhi) ถือเป็นผลงานมังงะของเรียวเฮ ไซงัง ที่ได้รับการดัดแปลงให้เป็นสื่อบันเทิงประเภทอื่นมากที่สุด โดยได้รับการดัดแปลงเป็นภาพยนตร์ญี่ปุ่นที่ชื่อ ถนนสายนี้ หัวใจไม่เคยลืม (Always: Sunset on Third Street) ถึง 2 ภาคด้วยกัน โดยภาคแรกออกฉายเมื่อปี พ.ศ. 2548 และภาคที่ 2 ออกฉายเมื่อปี พ.ศ. 2550 ทั้ง 2 ภาคกำกับและประพันธ์บทภาพยนตร์โดยผู้กำกับภาพยนตร์ชาวญี่ปุ่น ทะกะชิ ยะมะซะกิ ในส่วนของภาพยนตร์ภาคแรกนั้น ถือว่าประสบความสำเร็จทั้งด้านรายได้และรางวัลที่ได้รับ โดยสามารถสร้างรายได้เป็นอันดับที่ 1 ของญี่ปุ่น 2 สัปดาห์ด้วยกัน และชนะรางวัลภาพยนตร์ แจแปนิสอคาเดมี ประจำปี พ.ศ. 2549 ถึง 12 สาขาจากที่ได้รับการเสนอชื่อ 13 สาขาด้วยกัน
นอกจากนั้น มังงะเรื่องนี้ยังได้รับการดัดแปลงให้เป็นละครเวทีของญี่ปุ่นจำนวน 3 องก์ ความยาวทั้งหมด 3 ชั่วโมง โดยมีกำหนดเปิดการแสดงในช่วงเดือนพฤศจิกายน พ.ศ. 2551 ที่เมจิสะ ในกรุงโตเกียว
สมาชิกสภาผู้แทนราษฎรจังหวัดสกลนคร
จังหวัดสกลนคร มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสกลนครมีสมาชิกสภาผู้แทนราษฎรคนแรก คือ หลวงวรนิติปรีชา (วรดี พรหมสาขา ณ สกลนคร)
โวท่อม
ตัวอักษรหัวเรื่อง
(装甲騎兵ボトムズ Armored trooper votoms อาร์มเมิร์ดทรูปเปอร์โวท่อมส์ )  เป็นซีรีส์การ์ตูนหุ่นยนต์ที่สร้างโดยซันไรซ์ ออกอากาศในปี ค.ศ 1983  และออกอากาศทุกวันศุกร์เวลา ( 17.55 - 18.25 นาฬิกา )  มีทั้งหมด 52 ตอน
เนื้อเรื่อง
กิลกาเมชและบาลาแรนท์ได้ทำประกาศทำสงครามกันในสงครามกาแล็กซี่เป็นเวลายาวนานกว่าหนึ่งศตวรรษ ซึ่งสาเหตุชนวนของสงครามครั้งนี้ได้ถูกลืมเลือนไปนานแล้ว บัดนี้สงครามครั้งนี้ได้ใกล้จะถึงจุดสิ้นสุดแล้ว โดยยุทโธปกรณ์หลักที่ใช้ในการปะทะกันของทั้งสองฝ่ายนั้นถูกเรียกกันว่า Armored Trooper หรือ AT ซึ่งเป็นยุทโธปกรณ์ที่มีรูปร่างคล้ายมนุษย์ที่ผลิตขึ้นจำนวนมากซึ่งสามารถขับได้โดยใช้ทหารเพียงคนเดียว ทั้ง Armored Troopers และคนขับนั้นได้ถูกขนานนามว่า VOTOMS ซึ่งย่อมาจาก Vertical One-man Tank for Offense & ManeuverS อย่างไรก็ตามเนื่องจาก AT มีเกราะที่บางมากและใช้สารเหลวที่ติดไฟได้ง่ายในกล้ามเนื้อเทียมชองตัวหุ่น คนขับจึงมีโอกาสที่จะรอดชีวิตต่ำมาก
ในเรื่องนี้จะมุ่งเป้าไปที่ตัวละครหลักที่ชื่อ คิรีโก้ คิววี่ เป็นนักบินกองกำลังพิเศษของหน่วย Armored Trooper และยังเป็นอดีตสมาชิกของกองพันเรดโชลเดอร์ซึ่งเป็นกองกำลังชั้นยอดที่ใช้โดยสมาพันธ์กิลกาเมชในการทำสงครามกับฝั่งสหภาพบาลาแรนท์. แต่จู่ๆคิรีโก้ก็ถูกย้ายไปยังหน่วยที่มีส่วนร่วมในภารกิจที่น่าสงสัยโดยไม่รู้ว่าเขากำลังช่วยขโมยความลับจากฝ่ายของเขาเอง คิรีโก้ถูกพวกเดียวกันทรยศและถูกทิ้งให้ตายอยู่คนเดียว แต่รอดและถูกจับโดยทหารฝั่งกิลกาเมชในฐานะคนทรยศและถูกทรมานเพื่อเค้นข้อมูล คิรีโก้อาศัยจังหวะหลบหนีไปได้ หลังจากนั้นคิรีโก้ได้ถูกตามล่าทั้งจากกองทัพและจากอาชญากร เขาต้องหนีเอาตัวรอดไปเรื่อยๆพร้อมทั้งตามหาเบื้องหลังปฏิบัติการที่ส่งเขาไปตายอีกด้วย จนท้ายสุดเขาได้ค้นพบความจริง นั่นคือวัตถุชิ้นหนึ่งที่เขาได้รับมอบหมายให้เก็บกู้ในปฏิบัติการนั้น ภายในนั้นเป็นหญิงสาวที่ผู้ซึ่งจะกลายเป็นเบาะแสเดียวของเขาในการจบสงครามในกาแล็กซี่แห่งนี้ได้
คิริโก้ คิววี (Chirco Cuvie)
เป็นตัวละครหลักของเรื่อง คิรีโก้ถูกตามหลอกหลอนโดยอดีตที่เขาจำไม่ได้และอดีตที่เขาไม่มีวันลืม ตัวเขาไม่มีคาวมทรงจำก่อนช่วง 10 ปี หลังเหลืออยู่เลยแม้แต่นิดเดียว ที่เขาจำได้มีแค่เขาถูกเลี้ยงมาโดยครอบครัวที่เจอเขาที่ศูนย์อพยพและเก็บเขามาเลี้ยงบนดาวซันซ่าโดยที่ได้ทำการศึกษาการฟิ้นฟูทางด้านร่างกายที่ผิดมนุษย์ของคิรีโก้อีกด้วย ครอบครัวของคีริโก้ถูกฆ่าจากการบุกรุกของศัตรูไม่ทราบที่มา แต่คิรีโก้รอดชีวิตมาได้
หลังจากนั้นคิรีโก้ได้เข้าสมัครเป็นคนขับหุ่น AT ของฝั่งกิลกาเมซบนดาวเมลเคีย ระหว่างนั้นคิรีโก้ได้สร้างชื่อเสียงให้กับตัวเองอย่างมากในการต่อสู้กับทหารของฝ่ายบาลาแรนท์ จนถูกย้ายไปเข้าหน่วยรบพิเศษเรดโชลเดอร์ ที่นั่นเองเขาได้ถูกตรวจสอบและจับตาโดยผู้บังคับบัญชา ผู้พันโยรัน เพลเซ่น เพลเซ่นได้จับตาดูคิรีโก้เป็นเวลาหลายปี จนทำให้เขาเชื่อวาพลังการฟื้นตัวและทักษะที่เหนือมนุษย์ของคิรีโก้นั้นทำให้ไม่มีใครสามารถฆ่าเขาลงได้ ในศึกสุดท้ายที่ซันซ่าคิริโก้นั้นสามารถรอดชีวิตมาได้ และนั่นส่งผลให้สงครามที่เกิดขึ้นยาวนานกว่าหนึ่งศตวรรษได้ปิดตัวลง และหน่วยเรดโชลเดอร์ก็ถูกยุบลงหลังจากนั้น
เพลเซ่นใช้หนทางสุดท้ายในการกำจัดคิรีโก้โดยการย้ายเขาไปสังกัดในหน่วยพิเศษของนายพลกิลเบิร์ต คิลลี่ คิลลี่ได้ส่งคิรีโก้ไปกับหน่วยของเขาในภารกิจจู่โจมที่ดาวลิโด้ แต่ว่านั่นเป็นแผนการในการกำจัดคิรีโก้ เขาถูกหักหลังโดยคนในหน่วยและถูกตราหน้าเป็นคนทรยศ หลังจากนั้นคิรีโก้ต้องถูกตามล่าโดยทั้งจากคนในหน่วยของเคลลี่และกองทหารของดาวเมลเคีย
คิรีโก้ต้องทั้งหลบหนีไปยังดาวต่างๆในกาแล็กซี่และค้นหาความจริงของเบื้องหลังการถูกหักหลังของเขาในเวลาเดียวกัน
โบเลย์ส โกโธ (Boleuse Gotho)
อายุ 50 ปี นิสัยเจ้าเล่ห์ เป็นคนค้าอาวุธเถื่อนในเมืองอูดูที่ชอบคิดแต่เรื่องหาเงิน เขาได้เจอกับคิรีโก้ตอนที่ซ่อนตัวอยู่ที่ทิ้งขยะ และได้กล่อมคิรีโก้ให้ลงแข่งในการประลองที่อูดู ซึ่งเป็นการประลองกันของคนขับ AT โดยให้คนดูพนันว่าใครจะชนะ หลังจากที่เมืองอูดูโดนถล่ม โกโธก็ได้ออกเดินทางไปยังเมืองคุมเมนเพื่อเปิดไนท์คลับให้กับพวกทหารรับจ้าง และด้วยความที่ตัวโกโธไม่ค่อยสุงสิงกับใครทำให้เขาสามารถค้าอาวุธเถื่อนได้ตามใจโดยที่ไม่มีใครมายุ่ง ถึงจะฟังดูไม่น่าเชื่อแต่โกโธก็นับได้ว่าเป็นคนที่เปรียบเสมือนพ่อคนที่สองของคิรีโก้เลยทีเดียว
แฟนท่อมเลดี้ - เฟียน่า (
(Se
ตัวอ่อน
ตัวอ่อน (larva) เป็นระยะที่ยังเจริญไม่เต็มวัยระยะหนึ่งของสัตว์ ซึ่งต้องผ่านกระบวนการเมตามอร์โฟซิสก่อนเป็นตัวเต็มวัย สัตว์ที่มีพัฒนาการแบบอ้อม (indirect development) เช่น แมลง สัตว์ครึ่งบกครึ่งน้ำ หรือไนดาเรียนมักมีระยะตัวอ่อนอยู่ในวงจรชีวิตด้วย
ลักษณะของตัวอ่อนมักจะต่างจากตัวเต็มวัยมาก (ดังเช่นหนอนผีเสื้อกับผีเสื้อ) อีกทั้งมีโครงสร้างและอวัยวะที่ต่างออกไป ซึ่งไม่ปรากฏในตัวเต็มวัย อาหารการกินก็อาจต่างกันด้วย
ตัวอ่อนมักมีการปรับเปลี่ยนเพื่ออยู่ในสิ่งแวดล้อมที่ต่างจากของตัวเต็มวัย ตัวอ่อนบางชนิดเช่นลูกอ๊อดอาศัยอยู่ในแหล่งน้ำแทบจะตลอด แต่สามารถอาศัยอยู่นอกแหล่งน้ำได้เมื่อเจริญเป็นกบตัวเต็มวัย ตัวอ่อนจะได้รับที่หลบภัยจากผู้ล่าและลดการแข่งขันแย่งทรัพยากรกับประชากรตัวเต็มวัย จากการที่อาศัยในสิ่งแวดล้อมที่ต่างกัน
ตัวอ่อนบางชนิดต้องอาศัยตัวเต็มวัยคอยป้อนอาหารให้ แมลงพวก Hymenoptera ที่มีกลุ่มสังคมแท้หลายชนิดมีตัวอ่อนที่ตัวเมียวรรณะคนงาน (worker) คอยป้อนอาหารให้ ต่อกระดาษ (Ropalidia marginata) ตัวผู้สามารถทำหน้าที่ป้อนอาหารตัวอ่อนได้แต่ประสิทธิภาพด้อยกว่า โดยใช้เวลามากกว่าในการให้อาหารแต่ตัวอ่อนกลับได้อาหารปริมาณน้อยกว่า
ศิลปะสุโขทัย
ศิลปะสุโขทัย เป็นศิลปะที่เกิดขึ้นในพุทธศตวรรษที่ 18–19 ในบริเวณลุ่มแม่น้ำยม แม่น้ำน่าน แถบจังหวัดสุโขทัย อุตรดิตถ์ แพร่ พิษณุโลก และบริเวณลุ่มแม่น้ำปิง ทางตอนใต้ของจังหวัดกำแพงเพชร ถือกำเนิดขึ้นมาจากแรงบันดาลใจทางพระพุทธศาสนา โดยเฉพาะพุทธศาสนาแบบเถรวาทซึ่งได้รับอิทธิพลมาจากลังกา ดังปรากฏในโบราณสถานหลายแห่งที่มีแนวความคิดและลักษณะรูปแบบคล้ายกับสถาปัตยกรรมลังกา เช่น เจดีย์ช้างล้อมมเหยงคณ์ในลังกา พระพุทธรูปวัดตะพานหินที่สุโขทัย พระสี่อิริยาบถที่กำแพงเพชร เป็นต้น นอกจากนี้ยังได้ผสมผสานกับศิลปะอื่น ๆ ได้แก่ พม่า ขอม และจีน
สถาปัตยกรรม
ระเบียบทั่วไปสำหรับวัดสุโขทัย มีพื้นที่สี่เหลี่ยมผืนผ้า มีคูน้ำรอบกำแพงเตี้ย เจดีย์ประธานอยู่ตรงกลางหรือค่อนไปทางด้านหลัง วิหารต่อเนื่องจากเจดีย์ประธานออกไปทางด้านหน้า ทั้งสองเป็นแกนหลักของวัด รายล้อมด้วยเจดีย์บริวาร อาจมีวิหารน้อยหรืออาคารชนิดอื่นบ้าง การสร้างเสริมเพิ่มเติมในสมัยหลังย่อมทำให้แผนผังเดิมเปลี่ยนไป
เจดีย์แบบสุโขทัย เป็นเจดีย์แบบใหม่ซึ่งไม่มีที่ใดเหมือน เช่น เจดีย์ทรงยอดดอกบัวตูม ช่างสุโขทัยนำลักษณะบางประการมาจากปราสาทแบบขอม และบางลักษณะของเจดีย์แบบพม่าสมัยเมืองพุกาม นำมาปรับปรุงอย่างเหมาะสมพอดี จนเป็นเจดีย์แบบใหม่ เจดีย์ที่ได้รับแรงบันดาลใจมาจากปราสาทแบบขอมโดยตรงที่มีให้เห็น เช่น เจดีย์ทรงปราสาทประเภทเรือนชั้น หมายถึง ชั้นลดหลั่นเหนือเรือนธาตุ ชุดชั้นที่ลดหลั่นกันนี้เป็นชั้นสมมติโดยจำลองมาจากเรือนธาตุ ได้แก่ เจดีย์ประจำทิศตะวันออกของพระศรีมหาธาตุ วัดมหาธาตุ อำเภอเมืองสุโขทัย จังหวัดสุโขทัย ยังมี เจดีย์ทรงปราสาทยอด ที่ผนวกกับศิลปะล้านนา เจดีย์ได้รับอิทธิพลศิลปะลังกา มีฐานสี่เหลี่ยมยกสูง เช่น เจดีย์ช้างล้อม ที่วัดช้างล้อม อำเภอศรีสัชนาลัย จังหวัดสุโขทัย ที่มาของชื่อ เจดีย์ช้างล้อม
สำหรับอาคารที่รียกว่า มณฑป เป็นอาคารก่อด้วยศิลาแลง หลังคาจะใช้ศิลาแลงเรียงซ้อนเหลื่อมกันขึ้นไปจนถึงขั้นสูงสุดที่ไปบรรจบกัน ทรงอาคารมีลักษณะเป็นสี่เหลี่ยม มีหลังคาเป็นชั้นแหลมลดหลั่นกันไปถึงยอดทำเป็นชั้นประมาณ 3 ชั้น มีทั้งแบบที่มีผนังและแบบมีโถง เข่น มณฑปวัดศรีชุม เป็นต้น
วิหารทำเป็นกำแพงทึบแล้วเจาะหน้าต่างเป็นช่องเล็ก ๆ มีลูกกรงทำด้วยอิฐหรือดินเผาปั้นเป็นลูกแก้วกั้น เพื่อให้แสงลอดเข้าไป อุโบสถสมัยสุโขทัยแทบทุกหลังจะหันหน้าไปทางทิศตะวันออก มีแผนผังเป็นรูปสี่เหลี่ยมผืนผ้า ก่อด้วยโครงสร้างศิลาแลงฉาบปูน โครงสร้างหลังคานิยมเรียงด้วยก้อนศิลาเหลี่ยมซ้อนกันเป็นรูปกลับบัว หรือเรียงตั้งแต่ใหญ่ไปหาเล็ก เป็นทรงยอดมณฑป นอกจากนี้ก็มีโบสถ์ที่มีโครงสร้างเป็นไม้แบบศาลาโถง มีหลังคาปีกนกคลุมต่ำ ไม่มีบานหน้าต่าง แต่เจาะผนังเป็นลูกกรงประดับด้วยปูนปั้น
ประติมากรรม
พระพุทธรูปในศิลปะสุโขทัยเป็นไปตามแบบแผนของชาวพุทธศาสนาเถรวาท ถ่ายทอดผ่านรูปทรงอันเกิดจากสัดส่วน เส้นนอก และปริมาตรซึ่งประสานกลมกลืนกันอย่างเรียบง่าย ส่วนศาสนาฮินดูมีด้วยแต่มีอยู่น้อยด้วยสุนทรียภาพไม่แตกต่างจากพระพุทธรูป
วัสดุที่นำมาสร้างประติมากรรม มีปูนเพชร (ปูนขาวแช่น้ำจนจืด ผสมกับทรายที่ร่อนละเอียด ยางไม้ และน้ำอ้อย นำมาโขลกให้เหนียว แล้วนำมาปั้น เมื่อแห้งจะแข็ง และทนทานต่อดินฟ้าอากาศมาก) ดินเผา ไม้ โลหะสำริด และทองคำ แบ่งประติมากรรมสมัยสุโขทัย เป็น 3 ยุค คือ
ยุคที่ 1 ยังแสดงอิทธิพลของศิลปะลพบุรี การสร้างพระพุทธรูปในยุคนี้ มีแบบเฉพาะเป็นของตนเองที่ เรียกกันว่า แบบวัดตะกวน เป็นพระพุทธรูปแบบเชียงแสน ลังกา และสุโขทัย ผสมผสานกัน มีพระพักตร์กลม พระรัศมีเป็นแบบลังกา พระวรกาย และชายสังฆาฏิสั้นแบบเชียงแสน
ยุคที่ 3 มีความประณีต ดูเสมือนมีระเบียบ และกฎเกณฑ์มากขึ้น พระรัศมีเป็นเปลวมีขนาดใหญ่ขึ้น พระพักตร์รูปไข่สั้น พระอุณาโลมเป็นตัวอุหงายระหว่างหัวพระขนง พระวรกายมีความอ่อนไหวน้อยลง พระอาการสงบเสงี่ยมแลดูนิ่งสงบขึ้น พระกรยาว นิ้วพระหัตถ์ทั้ง 4 เสมอกัน ฝ่าพระบาทเรียบสั้น พระบาทยาว ตัวอย่างพระพุทธรูปยุคนี้เช่น พระพุทธชินราช พระพุทธชินสีห์ พระศรีศาสดา และพระศรีศากยมุนี เป็นต้น
พระพุทธรูปที่นิยมสร้างในสมัยสุโขทัยคือพระสี่อิริยาบถ พระพิมพ์ในสมัยสุโขทัยทำด้วยดินเผาและโลหะ ยังนิยมสร้างพระพุทธบาทด้วย มีทั้งทำด้วยศิลาและสัมฤทธิ์ สำหรับการทำเครื่องสังคโลกได้รับการถ่ายทอดวิทยาการมาจากประเทศจีน เป็นเครื่องใช้สอยในชีวิตประจำวัน ประดับตกแต่งศาสนสถาน และส่งออกไปจำหน่ายยังต่างประเทศ โดยมากทำเป็นจาน ชาม ไห แจกัน ตุ๊กตา เครื่องตกแต่ง มีเนื้อละเอียด เช่น รูปช้างศึก ตุ๊กตา เจดีย์ ส่วนใหญ่มีสีน้ำตาล สีน้ำตาลปนเหลือง สีเขียว สีเขียวไข่กา และสีขาวทึบ
จิตรกรรม
จิตรกรรมสมัยสุโขทัยที่วาดขึ้นช่วงครึ่งแรกของพุทธศตวรรษที่ 19 คงไม่หลงเหลืออยู่แล้ว แม้ในช่วงที่วาดหลังจากนั้นก็หลงเหลือเพียงเล็กน้อย มีแบบอย่างประเพณีเช่นเดียวกับจิตรกรรมสมัยอยุธยาและรัตนโกสินทร์ตอนต้น คือ ระบายสีเรียบและตัดเส้นเป็นขอบเขต ถ่ายทอดเรื่องอดีตพระพุทธเจ้า พุทธประวัติและชาดก นอกจากนั้นยังมีภาพลายเส้นสลักบนแผ่นหินชนวน เช่นที่วัดศรีชุม จังหวัดสุโขทัย
ซุคฮอย ซู-34
ซุคฮอย ซู-34 (Sukhoi Su-34, Fullback, Сухой Су-34) (รุ่นส่งออกจะใช้ชื่อซู-32, นาโต้เรียกมันว่าฟุลแบ็ค) เป็นเครื่องบินขับไล่ทิ้งระเบิดแบบสองที่นั่งของรัสเซีย มันถูกใช้เพื่อเข้ามาแทนที่ซุคฮอย ซู-24 Su-34 ถูกออกแบบมาสำหรับการใช้งานด้านยุทธวิธีอากาศสู่พื้นดินและเป้าหมายทางเรือ รวมถึงเป้าหมายขนาดเล็ก สามารถปฏิบัติภารกิจได้ทั้งในเวลากลางวันและเวลากลางคืน บินได้ทุกสภาพอากาศ
การพัฒนา
มันเป็นเครื่องบินขับไล่ทิ้งระเบิดจากแบบซู-27 แฟลงเกอร์ ถูกสร้างขึ้นครั้งแรกเมื่อปีพ.ศ. 2523 สำหรับสหภาพโซเวียต (ทางซุคฮอยเรียกมันว่างที-10วี) มันทำการบินครั้งแรกเมื่อวันที่ 13 เมษายน พ.ศ. 2533 และเดิมทีมีชื่อว่าซู-27ไอบี (ไอบีย่อมาจาก Istrebitel Bombardirovshchik / แปลว่า เครื่องบินขับไล่ทิ้งระเบิด) มันถูกสร้างขึ้นเทียบกับรุ่นสำหรับฝึกแบบสองที่นั่งของซู-27เคยูบี (เคยูบีย่อมาจาก Korabelnyy Uchebno-Boyevoy, แปลว่า เครื่องบินสำหรับฝึกในกองทัพเรือ) ถึงแม้ว่าไม่เหมือนกับที่รายงานเอาไว้ก่อนหน้า เครื่องบินทั้งสองนั้นไม่ได้เกี่ยวข้องกันโดยตรง
เครื่องบินมีโครงสร้างปีก หาง และเครื่องยนต์แบบเดียวกับซู-27/ซู-30 แฟลงเกอร์ พร้อมกับบางส่วนของซู-30/ซู-33 แฟลงเกอร์-ดี/ซู-35 แฟลงเกอร์เอฟที่เพิ่มความมั่นคงและเพื่อลดแรกฉุด เครื่องบินมีส่วนจมูกใหม่ทั้งหมดและลำตัวด้านหน้าที่มีห้องนักบินที่นั่งแบบหน้ากระดานสองที่นั่ง ซู-34 มีเครื่องยนต์ของซู-27 แต่มีส่วนรับอากาศที่ตายตัวและความเร็วสูงสุดที่จำกัดไว้ 1.8 มัค
การจัดซื้อ
ปัจจุบันมีเพียงแบบที่สร้างก่อนการผลิตเท่านั้นที่ถูกสร้างออกมา ในพ.ศ. 2547 ซุคฮอยได้ประกาศว่าจะมีการผลิตอัตราต่ำและเครื่องบินจะได้เข้าประจำการในปีพ.ศ. 2551 อย่างไรก็ตามโครงการพัฒนายังคงดำเนินต่อไปเพื่อรักษาซู-24 เฟนเซอร์เอาไว้ เมื่อซู-34 จะยังไม่เข้าประจำการในเร็วๆ นี้
ในเดือนมีนาคมพ.ศ. 2549 รัฐมนตรีกระทรวงกลาโหมของรัสเซีย เซียร์เกย์ อีวานอฟได้ประกาศว่ารัฐบาลได้ซื้อซู-34 เพียงสองลำซึ่งจะส่งในปีพ.ศ. 2549 และได้วางแผนที่จะมีซู-34 จำนวน 44 ลำในประจำการเมื่อถึงปีพ.ศ. 2553 เครื่องบินทั้งหมด 200 ลำจะถูกซื้อในปีพ.ศ. 2558 เพื่อเข้าแทนที่ซู-24 ซึ่งอยู่ในการพัฒนาให้ทันสมัยเพื่อยืดอายุการใช้งาน ไอวานอฟอ้างว่านั่นเป็นเพราะเครื่องบิน"มีดีกว่าหลายเท่าในปัจจัยทั้งหมด" กองทัพรัสเซียจะต้องการเครื่องบินทิ้งระเบิดใหม่นี้น้อยกว่าซู-24
ในเดือนธันวาคมพ.ศ. 2549 ไอวานอฟได้ประมาณการว่ามีซู-34 จำนวน 200 ลำที่จะเข้าประจำการในปีพ.ศ. 2563 สิ่งนี้ถูกยืนยันโดยหัวหน้ากองทัพอากาศวลาดิเมีย มิกเฮลลอฟเมื่อวันที่ 6 มีนาคม พ.ศ. 2550
ซู-34 สองลำถูกส่งเมื่อวันที่ 4 มกราคม พ.ศ. 2550 และอีกหกลำจะถูกส่งเมื่อสิ้นสุดปี เมื่อวันที่ 9 มกราคม พ.ศ. 2551 ซุคฮอยได้รายงานว่าซู-34 ได้เริ่มผลิตอย่างเต็มอัตราแล้ว รัสเซียวางแผนที่จะมีซู-34 จำนวน 24 ลำในประจำการเมื่อถึงปลายปีพ.ศ. 2553 พร้อมทั้งหมด 70 ลำที่จะซื้อในปีพ.ศ. 2558
ห้องนักบินและระบบอิเลคทรอนิกอากาศ
มันไม่เหมือนกับซู-27 รุ่นก่อนหน้า ซู-34 นั้นมีห้องนักบินแบบกระจกที่ทันสมัย มันมีจอแสดงผลสีแบบซีอาร์ที ระบบอิเลคทรอนิกอากาศของมันในปัจจุบันจะมีเรดาร์วี004 ของเลนิเน็ทส์ และระบบเลเซอร์/โทรทัศน์แบบยูโอเอ็มซี (Urals Optical-Mechanical Plant) สำหรับระบุและนำทางกระสุนนำวิถี เรดาร์ที่ติดตั้งอยู่ด้านหน้าจะรวมเข้ากับเรดาร์วี005 ที่ด้านหลังที่ติดตั้งอยู่ในส่วนหางที่เรียกว่า"สติงเกอร์" ซู-34 มีอุปกรณ์อีเอ็มซี (Electronic countermeasures) หรืออุปกรณ์ป้องกันอิเลคทรอนิก ซึ่งรวมทั้งระบบตรวจับการยิงขีปนาวุธ
ระบบอิเลคทรอนิกอากาศมีคอมพิวเตอร์ บอร์ดความจำ จอแสดงผลลแบบสี และหน่วยประมวลผลกลางที่ออกแบบมาเพื่อบรรจุข้อมูลในตัวเอง พวกมันประกอบด้วยหน่วยคอมพิวเตอร์"อาร์กอน"ขนาดใหญ่พร้อมกับหน่วยประมวลผลที่ถูกโปรแกรมมาเป็นพิเศษ ซึ่งมีช่องแลกเปลี่ยนข้อมูลมามาย โมดูลข้อมูลทั้งหมดถูกควบคุมโดยระบบคอมพิวเตอร์กลางซึ่งจะส่งข้อมูลทั้งหมดและทำงานรวมกับข้อมูลของห้องนักบิน การเชื่อมต่อข้อมูลแบบสองทางทำให้สามารถเปลี่ยนแผนหรือการเล็งอาวุธได้ในขณะที่ทำการบิน ในฐานะเครื่องบินจู่โจม ซู-34 จึงมีเรดาร์ตรวจภูมิประเทศ ความสามารถในการหลบหลีกขณะทำความเร็วสูง และการปฏิบัติการในระดับความสูงต่ำ
จุดเด่นสุดของซู-34 คือห้องนักบินที่กว้างผิดปกติ การออกแบบมากมายเกี่ยวกับความสบายของลูกเรือ นักบินทั้งสองจะนั่งข้างกันในห้องขนาดใหญ่ โดยมีนักบินผู้บัญชาการอยู่ทางด้านซ้าย และผู้นำร่องหรือผู้ควบคุมอาวุธอยู่ทางด้านขวา ข้อได้เปรียบของห้องนักบินแบบนี้คือทั้งสองใช้เครื่องมืออุปกรณ์ร่วมกันได้ ซึ่งเพื่อความมีประสิทธิภาพและความสะดวกสบาย เมื่อการทำภารกิจที่ยาวนานต้องการความสบายมันจึงมีการรักษาความดันในเครื่องบินที่มำให้มันสามารถบินได้สูงถึง 32,800 ฟุตโดยที่นักบินไม่ต้องใช้อากาศหายใจ ซึ่งมีไว้เพื่อสถานการณ์ฉุกเฉินและการสู้รบ ลูกเรือจะมีห้องพอที่จะยืนและขยับได้ตลอดการทำภารกิจ ช่องว่างระหว่างที่นั่งทำให้พวกเขาสามารถนอนได้หาจำเป็น ห้องน้ำขนาดเล็กและห้องครัวอยู่ที่ด้านหลังที่นั่ง
เรดาร์ระยะไกล ระบบตรวจจับ ระบบสื่อสาร และข้อมูลจะอยู่ในที่เดียวกันพร้อมด้วยความจุระยะไกลที่สามารถเติมน้ำมันกลางอากาศได้ มันทำให้ซู-34 สามารถเฝ้าดูและเป็นที่ควบคุมได้ ทำให้มันระบบจัดการการรบอย่างสมบูรณ์
การทำงาน
ซู-34 มีที่บรรทุก 12 ตำแหน่งที่จุได้มากถึง 8,000 กิโลกรัม ซึ่งจะรวมอาวุธนำวิถีรุ่นใหม่ของรัสเซียเอาไว้ด้วย มันมีปืนใหญ่จีเอสเอช-30-1 ขนาด 30 ม.ม.เหมือนกับซู/27 และซู-30
ซู-34 ให้ความสะดวกสบายกับลูกเรือเพื่อความมีประสิทธิภาพในการทำภารกิจ นักบินสามารถใช้คอมพิวเตอร์และอุปกรณ์วิทยุร่วมกัน อุปกรณ์เหล่านี้ทำให้การทิ้งรเบิดมีความแม่นยำโดยที่จะพลาดก็เพียงไม่กี่เมตรและทำได้ในทุกสภาพอากาศ ระเบิดที่ขนาด 8 เมตตริกตันที่มันบรรทุกซึ่งรวมทั้งขีปนาวุธเหนือเสียงและระเบิดร่อน จะสามารถทำลายเป้าหมายที่ป้องกันหนาแน่นได้ไกลถึง 250 กิโลเมตร เนื่องมาจากการเข้าประจำการพร้อมกับฝูงบินทิ้งระเบิดในเร็วๆ นี้มันจึงมีระบบที่ปลอดภัยพร้อมกับสมองกล ระบบนี้ทำให้เครื่องบินสามารถทำการบินที่อันตรายได้ทั้งความสูงระดับยอดไม้และระดับพื้นดินโดยใช้ความเร็วได้มากสูงสุดที่ 1,400 กิโลเมตรต่อชั่วโมง ซู-34 ยังสามารถบินตามสภาพภูมิประเทศ ผ่านสิ่งกีดขวาง และแอบเข้าสู่พื้นที่ป้องกันทางอากาศ ลูกเรือจึงสามารถทำการทิ้งระเบิดที่มีประสิทธิภาพ ถอยกลับ ทำลายอาวุธของศัตรู และปลอดภัยจากขีปนาวุธและกระสุนต่อต้านอากาศยานได้
การทำภารกิจของซู-34 จะเริ่มด้วยการวางแผนและนำข้อมูลโอนถ่ายเข้าเครื่องคอมพิวเตอร์หลักทั้งสองของเครื่องบิน ข้อมูลเชื่อมกับเครื่องบิน สถานีภาคพื้น และเรือบัญชาการที่จะทำการดูแลและเป็นที่ที่มีข้อจำกัดทางสายตาจึงต้องใช้ระบบการสื่อสารด้วยดาวเทียม การอัปเดตภารกิจสามารถส่งผ่านเข้ามาในเครื่องบินเวลาใดก็ได้ขณะทำการบิน ระเบิดมากมายจะถูกใช้ตรงกับความจำเป็นอย่างเช่น ขีปนาวุธร่อนแบบเคเอช-59 โอวอด/เคเอช-59เอ็มอี เคเอช-29 และเคเอช-31 อาวุธต่อต้านเรือแบบเคเอช-35 และขีปนาวุธต่อต้านเรือระยะไกลแบบเคเอช-41
ซู-34 มีถังเชื้อเพลิงภายในขนาดใหญ่สำหรับเที่ยวบินที่ไม่มีการเติมน้ำมันตลอด 4,000 กิโลเมตร ด้วยการเติมเชื้อเพลิงสามครั้งซู-34 จะสามารถบินได้มากกว่า 14,000 กิโลเมตร วิศวกรรมบนเครื่องบินทำให้แน่ใจว่าลูกเรือจะมีข้อมูลมากพอเกี่ยวกับตัวแปรของการบิน สภาพของระบบบนเครื่องบิน และเครื่องยนต์ จุดประสงค์ในอากาศบนพื้น บนพื้นน้ำ และใต้น้ำ เรดาร์จะทำการตรวจจับเกี่ยวกับมุมองศาของภัยคุกคาม ทำให้พวกมันเป็นจุดสำคัญของเครื่องบินลำใหม่นี้ นอกจากนี้ซู-34 ยังมีจุดเด่นที่เรดาร์ที่ด้านหลังทำซึ่งสามารถตรวจจับ ติดตาม และชี้เป้าให้กับขีปนาวุธอากาศสู่อากาศอาร์-73 หรืออาร์-77
ดูเพิ่ม
การพัฒนาที่เกี่ยวข้องกัน
เครื่องบินที่เทียบเท่า
แซนด์แมน
แซนด์แมน (Sandman) หรือ ฟลินต์ มาร์โก (Flint Marko) เป็นตัวละครจากเรื่องสไปเดอร์แมน ซึ่งจัดพิมพ์โดยมาร์เวลคอมิกส์ โดยแซนด์แมนมีความสามารถในการแปรสภาพเป็นทรายในรูปทรงต่าง ๆ ได้ ซึ่งเป็นความสามารถพิเศษที่ได้รับภายหลังจากได้รับอุบัติเหตุ ในเหตุการณ์ปัจจุบัน เขาได้กลายจากศัตรูมาเป็นมิตรกับสไปเดอร์แมน ซึ่งแซนด์แมนถือเป็นตัวละครที่ได้รับการดัดแปลงในสื่ออื่นหลายรูปแบบ รวมทั้งการ์ตูนแอนิเมชัน และภาพยนตร์เรื่องสไปเดอร์แมน 3 โดยมีโธมัส ฮาร์เดน ครัช รับแสดงเป็นแซนด์แมน
ในปี ค.ศ. 2009 แซนด์แมนได้รับการจัดอันดับความนิยมอยู่ในลำดับที่ 72 ของดาวร้ายในการ์ตูนคอมิกส์ที่ได้รับความนิยมตลอดกาล
ประวัติตามท้องเรื่อง
วิลเลี่ยม เบเกอร์ถือกำเนิดในควีนส์ ในนิวยอร์ก เมื่อเขามีอายุได้ 3 ขวบ พ่อของเขาก็ได้ทิ้งทั้งเขาและแม่ซึ่งเป็นพนักงานทำความสะอาดไป ในช่วงแรกแม่ของเขาได้นำเขามายังชายหาดโคนี่ไอส์แลนด์ เขารู้สึกไร้ความสุขกับงานประติมากรรมทรายของเขา แต่แล้วงานชิ้นนี้ก็ได้รับการนำมาแสดงในโรงเรียนมัธยมปลายภายใต้การให้กำลังใจจากมิสฟลินท์ซึ่งเป็นครูของเขา
ในช่วงของการเตรียมตัวเข้าสู่ชั้นเรียน เด็กผู้ชายคนหนึ่งซึ่งมีชื่อว่า วิค กับเพื่อนอีกสองคนได้เข้ามาหาเรื่องกับวิลเลี่ยม ซึ่งวิลเลี่ยมเองก็ได้เรียนรู้ที่จะต่อสู้โดยอาศัยการเคลื่อนไหวของฝ่ายตรงข้าม โดยใช้เทคนิคที่เขาสามารถเล็ดรอดผ่านมือได้ดั่งทราย วิคและสมุนจึงไม่ขอสู้กับวิลเลี่ยมอีกต่อไปและได้กลายมาเป็นเพื่อนกันตลอดการเรียนในระดับชั้นไฮสคูล ในช่วงนี้เองที่วิลเลี่ยมเป็นนักกีฬาประจำทีมอเมริกันฟุตบอลของโรงเรียน และได้ใช้กีฬานี้ในการระงับความโกรธที่เกิดขึ้นกับตัวเอง ในขณะที่เขาเล่นกีฬานี้เขาได้นำนามสกุลของมิสฟลินท์ซึ่งเป็นบุคคลที่เขารักมาเป็นฉายาให้กับตน
เนื่องด้วยวิคได้ติดหนี้ให้กับผู้มีอิทธิพลเป็นเงินจำนวนมาก จากความสิ้นคิดของเขา จึงขอให้ฟลินท์ช่วยแก้ไขการแข่งขันอเมริกันฟุตบอลที่เขาเดิมพันไว้เพื่อช่วยชำระหนี้ให้แก่เขา ฟลินท์ได้ปฏิบัติตาม แต่แล้วโค้ชได้ทราบว่าฟลินท์ได้มีส่วนร่วมในการทุจริตครั้งนี้ โค้ชได้ต่อว่าถึงการใช้วิธีสกปรก และบอกว่าคนอย่างเขาจะไม่ประสบกับความสำเร็จในชีวิต ฟลินท์เริ่มมีท่าทีที่ก้าวร้าวยิ่งขึ้น ภายหลังจากการถูกไล่ออกจากโรงเรียนแล้วก็ส่งผลให้วิถีชีวิตของเขาเปลี่ยนไปในทางที่เลวร้าย
ภาพยนตร์
ในปี ค.ศ. 2007 โธมัส ฮาร์เดน ครัช รับบทเป็นแซนด์แมน ในภาพยนตร์เรื่องสไปเดอร์แมน 3 ซึ่งเนื้อหาที่กล่าวถึงต้นกำเนิดของแซนด์แมนในภาพยนตร์มีลักษณะที่เป็นแบบเดียวกันกับที่มีในฉบับการ์ตูนคอมิกส์ ยกเว้นเพียงในส่วนที่มีความเกี่ยวโยงถึงการกำเนิดของสไปเดอร์แมนเท่านั้น โดยฟลินท์ มาร์โก ได้ขโมยเงินมาจำนวนหนึ่งเพื่อเป็นค่ารักษาพยาบาลให้กับลูกสาวที่กำลังป่วยหนัก ซึ่งมีชื่อว่า เพนนี่ ขณะที่ฟลินท์หนีตำรวจออกจากคุก เขาเกิดเหตุพลัดตกลงไปในส่วนของการทดลองเร่งอนุภาค ซึ่งได้ทำการผนวกโมเลกุลของเขาเข้ากับทราย ส่งผลให้เขามีความสามารถในด้านการแปลงกายเป็นทรายได้ในเวลาต่อมา และยังมีจุดที่เชื่อมโยงถึงถึงคดีสังหารลุงเบน (นำแสดงโดย คลิฟ โรเบิร์ทสัน) ซึ่งเป็นลุงของปีเตอร์ ปาร์กเกอร์ ที่ปรากฏในภาพยนตร์ภาคแรก โดยนำเสนอเรื่องราวความเป็นมาในช่วงท้ายของภาพยนตร์ภาคสาม
วินโดวส์เซิร์ฟเวอร์ 2008
วินโดวส์เซิร์ฟเวอร์ 2008 (Windows Server 2008) เป็นชื่อของระบบปฏิบัติการเซิร์ฟเวอร์รุ่นต่อไปจากไมโครซอฟท์ เป็นรุ่นถัดจากวินโดวส์เซิร์ฟเวอร์ 2003 เดิมทีมีรหัสในการพัฒนาว่า Windows Server "Longhorn"
วินโดวส์เซิร์ฟเวอร์ 2008 เป็นระบบปฏิบัติการเซิร์ฟเวอร์ที่นำคุณสมบัติหลายอย่างมาจากวินโดวส์วิสตา ความสัมพันธ์ลักษณะเดียวกับวินโดวส์เซิร์ฟเวอร์ 2003 และวินโดวส์เอกซ์พี
ปัจจุบันวินโดวส์เซิร์ฟเวอร์ 2008 ออกรุ่นทดสอบมาแล้ว 3 รุ่น ได้แก่ เบต้า 1 (27 กรกฎาคม ค.ศ. 2005) เบต้า 2 (23 พฤษภาคม ค.ศ. 2006) และเบต้า 3 (25 เมษายน ค.ศ. 2007) รุ่นสุดท้ายมีกำหนดออกในครึ่งหลังของปี 2007
รุ่น
วินโดวส์เซิร์ฟเวอร์ 2008 จะมีทั้งที่เป็นรุ่นสำหรับ 32 บิต (x86) และ 64 บิต (x86-64) เช่นเดียวกับวินโดวส์เซิร์ฟเวอร์ 2003 และยังแบ่งเป็นรุ่นสำหรับการใช้งาน ดังนี้
ยูยูฮาคุโช: ทัวร์นาเมนต์แทกติกส์
ยูยูฮาคุโช: ทัวร์นาเมนต์แทกติกส์ (Yu Yu Hakusho: Tournament Tactics) เป็นวิดีโอเกมสำหรับเกมบอยอัดวานซ์ ซึ่งสร้างจากมังงะและอนิเมะเรื่องคนเก่งทะลุโลกที่แต่งโดยโยชิฮิโระ โทงาชิ เนื้อเรื่องดังกล่าวเดินตามตัวเอกที่ชื่ออุราเมชิ ยูสึเกะ ซึ่งเป็นวัยรุ่นเหลวไหลที่เสียชีวิตในอุบัติเหตุและได้รับการนำกลับมามีชีวิตอีกครั้งในฐานะ "นักสืบวิญญาณ" ผู้พิทักษ์โลกที่มีชีวิต ภาคทัวร์นาเมนต์แทกติกส์ดัดแปลงโครงเรื่องหลักงานประลองแห่งความมืดของมังงะโดยเฉพาะ ซึ่งยูสึเกะและพรรคพวกของเขาเข้าร่วมการแข่งศิลปะการต่อสู้ปีศาจที่อันตรายถึงชีวิต
ภาคทัวร์นาเมนต์แทกติกส์เป็นวิดีโอเกมเล่นตามบทบาทเชิงยุทธวิธี รูปแบบการเล่นเกี่ยวข้องกับการให้ผู้เล่นเคลื่อนไหวได้ถึงห้าตัวละครในสมรภูมิแบบตาราง, ปะทะกับหน่วยศัตรู และทำภารกิจให้สำเร็จ เมื่อตัวละครของผู้เล่นได้รับค่าประสบการณ์ พวกเขาจะเพิ่มเลเวล, ปรับปรุงค่าสถิติ และให้สิทธิ์เข้าถึง "การโจมตีด้วยวิญญาณ" แบบพิเศษ อนึ่ง ภาคทัวร์นาเมนต์แทกติกส์ได้รับการพัฒนาร่วมกันโดยบริษัทเซนซารีสวีปสตูดิโอส์และสกรีมมิงเกมส์ ซึ่งเป็นส่วนหนึ่งของข้อตกลงการเผยแพร่สำหรับบริษัทอาตาริเพื่อจัดจำหน่ายเกมยูยูฮาคุโชนอกประเทศญี่ปุ่น โดยภาคทัวร์นาเมนต์แทกติกส์เป็นเกมยูยูฮาคุโชเกมที่สามที่ไม่เคยวางจำหน่ายในประเทศญี่ปุ่น
โหมดเกม
ทำลายศัตรูทั้งหมด – ในโหมดเกมนี้ ผู้เล่นจะต้องทำลายศัตรูตามจำนวนที่กำหนด ประเภทการต่อสู้นี้สามารถแบ่งออกเป็นสองประเภทย่อย โดยอาจเป็นการต่อสู้ที่ประตูระบาย ซึ่งรูปปั้นประตูระบายจะสร้างศัตรูเพิ่มขึ้นจนถูกทำลายโดยตัวของมันเอง นอกจากนี้ ยังอาจเป็นการต่อสู้แบบกำหนดเวลา ซึ่งศัตรูทั้งหมดจะต้องถูกทำลายในจำนวนการเดินที่กำหนด